उनले भ्यागुताको अध्ययनबाट जलवायु परिवर्तनको जीवजन्तुमा असरदेखि नेपाली समाज र संस्कृतिसँग भ्यागुताको सम्बन्धमा पनि रोचक कुराहरु फेला पारेका छन्। भ्यागुताले छालाले शास फेर्ने भएकाले जलवायु परिवर्तनले पहिले असर भ्यागुतामा पर्छ। वातावरण प्रदूषणका कारण पनि भ्यागुता घट्दै गएको उनको अनुसन्धानले देखाएको छ। काठमाडौँ उपत्यकामा बागमति नदीको आसपासमा कुनै पनि भ्यागुता नपाइने त्यहाँको प्रदूषण रहेको उनी बताउँछन्। बालीनालीमा प्रयोग गरिने किटनासक रासायनिक पदार्थ र वातावरण प्रदूषणले भ्यागुताहरु घट्दै गएका छन्।
